सांघा गांव में सबसे पहले 1979 में आगजनी की घटना हुई। इस घटना में पूरा गांव राख के ढेर में बदल गया था। बुुजुर्ग बताते हैं कि इस अग्निकांड में गांव में कुछ नहीं बचा था। यहां तक कि खूंटे में बंधे मवेशियों तक को लोग नहीं बचा पाए थे। इसके बाद 1995 में इस गांव में फिर आग लगी तथा गांव के नौ मकान जलकर राख हो गए। इसमें कई परिवार बेघर हो गए। इसके बाद 2010 में इस गांव में फिर कहर बरपा और छह पड़ाछे जलकर राख हो गए। अब बुधवार की रात हुई आगजनी की घटना से लोग सहमे हुए हैं।